b'\n_START_ARTICLE_\nBauhaus (\xc5\xa1ola oblikovanja)\n_START_PARAGRAPH_\nBauhaus je zdru\xc5\xbeba najbolj avantgardnih in socialisti\xc4\x8dnih umetnikov v vlogi u\xc4\x8dencev in u\xc4\x8diteljev, ki so \xc5\xbeiveli v so\xc5\xbeitju, kampusu na istem mestu in ustvarjali mojstrovine. Vsi so \xc5\xbeiveli v skupnosti in imeli svoja bivali\xc5\xa1\xc4\x8da in kadarkoli v dnevu je \xc5\xa1tudent potreboval u\xc4\x8ditelja, mu je bil le-ta dosegljiv. Te skoraj idealisti\xc4\x8dne filozofije ni do danes ponovila \xc5\xa1e nobena \xc5\xa1ola. Je dobra predstava umetnosti kot perfektnega so\xc5\xbeitja med profesorji in \xc5\xa1tudenti._NEWLINE_\xc5\xa0ola Bauhaus je pri\xc4\x8dela delovati le leto po koncu prve svetovne vojne in sicer v letu 1919. Njeno delovanje se je kon\xc4\x8dalo v letu 1933, kar pomeni, da je bila najbolj dejavna ravno med dvema zgodovinsko pomembnima vojnama._NEWLINE_Ko je leta 1919 arhitekt Walter Gropius ustanovil to \xc5\xa1olo, je z njo na\xc4\x8drtoval \xc5\xbeivljenjski projekt, ki naj bi trajal zelo dolgo. Njegova vizija ni bila usmerjena le na teh 14 let. Bil je prepri\xc4\x8dan, da bo ta revolucionarna in napredna \xc5\xa1ola delovala zelo dolgo. Ustanovljena je bila v Nem\xc4\x8diji, v mestecu Weimar in \xc5\xa1e preden se je pri\xc4\x8dela druga svetovna vojna, je bila ta \xc5\xa1ola na udaru velikih kritik in destruktivizma s strani nem\xc5\xa1kega nacizma in to je bil tudi razlog, da so jo leta 1933 zaprli. Sam objekt \xc5\xa1ole in tudi dogodki v zvezi s tem spadajo v zgodovinsko pri\xc4\x8devanje. Sama zgradba je postala muzej, katerega Nemci s ponosom ka\xc5\xbeejo svetu._NEWLINE_Vendar, kljub temu, da je delovala le 14 let, je imel njen vpliv velike posledice na oblikovanje v takratni dobi in prihodnosti._NEWLINE_Bauhaus danes vendarle ni diskreditiran. Kot laboratorij nove bivalne kulture je bil eden izmed generatorjev novega razmisleka o majhnem, a funkcionalnem stanovanju, o pohi\xc5\xa1tvu, prilagojenem tlorisu, ter seveda o graditvi kakovostnih stanovanj, ki bi \xc4\x8dim manj obremenila okolje. Gre za teorijo, ki do danes skoraj ni dosegla nadgradnje, le te\xc5\xbenjo po ekolo\xc5\xa1ki zidavi in novo zeleno tehnologijo je vklju\xc4\x8dila vase._NEWLINE_Nikdar do sedaj \xc5\xa1e ni obstajala \xc5\xa1ola za umetnost, ki bi imela tako idealne pogoje, kot jih je imela \xc5\xa1ola Bauhaus. Ideje in zamisli, ki jih je ustvarila, so se povsem razlikovale od oblikovanja v takratnem \xc4\x8dasu._NEWLINE_Bauhaus je bil v svojem \xc4\x8dasu sinonim za moderno arhitekturo in pohi\xc5\xa1tvo in za minimalisti\xc4\x8den pristop k oblikovanju. Prvi\xc4\x8d v zgodovini so uporabljali tudi kovinsko pohi\xc5\xa1tvo._NEWLINE_Bila je najve\xc4\x8dja oblikovalska institucija dvajsetega stoletja. Na glavo je obrnila vse dotedanje mi\xc5\xa1ljenje umetnikov in jih naredila funkcionalne in preproste.\n_START_SECTION_\nZgodovina Bauhausa\n_START_PARAGRAPH_\nLeta 1905 so v Weimar v Nem\xc4\x8dijo povabili naprednega Belgijskega arhitekta Henry van de Velde zaradi zasnove \xc5\xa1ole za takratni design z naslovom\xc2\xa0\xc2\xbbGrand-Ducal Saxon School of Arts and Crafts\xc2\xab, ki je bila zgrajena leta 1907. Van de Velde je bil slikar, arhitekt in oblikovalec. \xc5\xa0olo je zasnoval in bil kasneje tudi njen direktor. Zaradi svojega belgijskega porekla je moral kasneje odstopiti s tega polo\xc5\xbeaja in za to delavno mesto med drugimi kandidati predlagal tudi Walerja Gropiusa. Gropius je imel napreden na\xc4\x8drt, katerega je predstavil tedanjim oblastem. Njegov na\xc4\x8drt je bil oblikovanje in izdelava izdelkov, ki naj bi bili li\xc4\x8dni, oblikovno pre\xc4\x8di\xc5\xa1\xc4\x8deni in funkcionalni. Sama \xc5\xa1ola naj bi se poslu\xc5\xbeevala napredne tehnologije v industriji, naprednih materialov in naprednega organskega dizajna. Prav zaradi te naprednosti so ga potrdili in postal je direktor dr\xc5\xbeavne \xc5\xa1ole in njen idejni vodja. Z imena\xc2\xa0\xc2\xbbGrand-Ducal Saxon School of Arts and Crafts\xc2\xab, jo je preimenoval v \xc5\xa1olo\xc2\xa0\xc2\xbbBauhaus\xc2\xab._NEWLINE_\xc5\xa0ola je bila v takratnem \xc4\x8dasu delujo\xc4\x8da v treh nem\xc5\xa1kih mestih in je imela tri razli\xc4\x8dne direktorje. Prva je bila v Weimarju (1919-1925),druga v Dessau (1925-32) in zadnja lokacija je bila v Berlinu do leta 1933, odprta le deset mesecev. Gropius je bil direktor od za\xc4\x8detka v letu 1919-28, Hannes Meyer 1928-30 in Ludwig Mies van der Rohe od leta 1930-33. Ko so se \xc5\xa1tudentje in profesorji selili z Weimarja, je Gropius v letu 1925 zasnoval novo \xc5\xa1olo v Dessau, notranji interier pa so oblikovali \xc5\xa1tudentje. Ta nova zgradba je kasneje postala muzej in je danes ena najbolj obiskanih muzejev na svetu.\n_START_SECTION_\nWalter Gropius\n_START_PARAGRAPH_\nWalter Gropius je bil vojni \xc4\x8dastnik, ki je sanjal o \xc5\xa1oli za arhitekturo in umetnost, ki bi pomagala spremeniti svet. \xc2\xbb\xc5\xa0e vedno se spominjam trenutka, katerega ne bom nikoli pozabil, ko sem pri\xc5\xa1el s prve svetovne vojne in \xc5\xbeelel ustvariti nekaj povsem novega, druga\xc4\x8dnega, ki bo spremenilo \xc5\xbeivljenje v katerem smo \xc5\xbeiveli danes. Imel sem ideje, o katerih si ljudje niso mogli niti predstavljati. Med vojno sem o njih sanjal in po njej so postale resni\xc4\x8dnost.\xc2\xab\xc2\xa0 Intervju 1968, W.Gropius Po vojni je svoje utopi\xc4\x8dne sanje tudi uresni\xc4\x8dil, ker jih med vojno vihro ni mogel.\n_START_SECTION_\n\xc5\xa0ola v Dessau\n_START_PARAGRAPH_\nKot arhitekt je Gropius zasnoval in zgradil novo \xc5\xa1olo v Dessau. Bila je ena najbolj pompoznih stavb v tistem \xc4\x8dasu in to veli\xc4\x8dastnost ji lahko pripi\xc5\xa1emo \xc5\xa1e danes. Morda se dans\xc5\xa1njemu \xc4\x8dloveku ne zdi ni\xc4\x8d posebnega, vendar, \xc4\x8de pomislimo, da je bila to prva tak\xc5\xa1na stavba v Evropi, smo lahko navdu\xc5\xa1eni. Zgrajena je bila v enem letu med letoma 1925-26 in imela je \xc4\x8disto vse pod eno streho. Delavnice, u\xc4\x8dilnice, jedilnico, \xc5\xa1tudentske sobe, stanovanja za profesorje.... Ker je bila cela v steklu, je spominjala na kristalno katedralo. Ta pompozna stavba se je zelo razlikovala od arhitekture ostalih objektov v tistem \xc4\x8dasu. Bila je prva tak\xc5\xa1na stavba v Evropi, ki je hkrati predstavljala \xc5\xbeeljo po enostavnem minimalizmu. S svojo podobo je vplivala na celotno okolje oz. cel svet. Bila je tako svetla in \xc4\x8dista, da je bolj spominjala na laboratorij kot na \xc5\xa1olo za umetnost.\n_START_SECTION_\n\xc5\xa0tudij na \xc5\xa1oli\n_START_PARAGRAPH_\nV Weimarju je Gropius postavil temelje estetike, ki se uporabljajo \xc5\xa1e v danes. V zgradbi v Weimarju so tako \xc5\xa1tudentje kot profesorji svoje ideje narisali in jih v obrtni\xc5\xa1kih delavnicah tudi sami izvedli v fizi\xc4\x8dni obliki. To je predlagal sam Gropius, ker je v delavnice pripeljal novodobne stroje in njegova logika je bila, da \xc4\x8de sam dela\xc5\xa1 na strojih, pozna\xc5\xa1 njihove zmo\xc5\xbenosti. V tistem \xc4\x8dasu so bila v ospredju obrtni\xc5\xa1ka ro\xc4\x8dna dela in Gropiusu se to ni zdelo prioritetno. To je bil tudi razlog, zakaj so vsi u\xc4\x8denci tudi izdelovali svoje oblikovalske mojstrovine v delavnicah. Izdelovali so prav vse, od stolov do pohi\xc5\xa1tva z lesa; izdelke z vitra\xc5\xbea, blaga, keramike, lon\xc4\x8darstva.... in prav vsako podro\xc4\x8dje je imelo svojega vrhunskega u\xc4\x8ditelja._NEWLINE_Dru\xc5\xbeenja v tej zgradbi ni manjkalo, saj so se skozi cel dan, skozi vse leto tako \xc5\xa1tudentje kot profesorji dru\xc5\xbeili in skupaj ustvarjali novodobno prihodnost. \xc4\x8ceprav je imel na svojem za\xc4\x8detku vizije Gropius v mislih le arhitekturo in industrijske izdelke, so se \xc5\xa1tudentom prav kmalu priklju\xc4\x8dili tudi slikarji. Menil je, da bodo prav oni prinesli nov za\xc4\x8detek mi\xc5\xa1ljenja v oblikovanju. Ko so se zdru\xc5\xbeili, so dejansko podrli vse meje in so dojeli, da je v resnici med seboj vse povezano. Vsi so postali eno. Povabil je \xc5\xa1vicarskega slikarja Paul Klee-ja, umetnika, Vasilij Kandynskega, Rusa, ki je za\xc4\x8del abstraktno umetnost. Tudi Johannes Itten je u\xc4\x8dil na Bauhausu in ravno on je bil odgovoren za ogromno inovacij, ki so naredile to \xc5\xa1olo tako udarno. Ti trije so \xc5\xa1oli dali prvotno osnovo, zgradili nove temelje. Itten je bil nekaj \xc4\x8dasa budist in je na za\xc4\x8detek vseh svojih predavanj uvedel tehniko dihalnih vaj, s katero je tudi dosegel, da se umetnik skoncentrira, umiri in poglobi vase. Prvi\xc4\x8d v zgodovini so u\xc4\x8dili dizajn v smislu umetnosti. Cilji so bili usmerjeni na individualnega \xc4\x8dloveka, na njegova \xc4\x8dustva, intelekt in ob\xc4\x8dutja. Namesto da bi se u\xc4\x8dili zgodovino, so jih direktno usmerili v abstrakcijo; oziroma, da so oblikovali in izdelovali v praksi. Ena izmed velikih prednosti je bilo to, da, ko so u\xc4\x8denci pri\xc5\xa1li v \xc5\xa1olo so prve pol leta raziskovali sami sebe. U\xc4\x8dili so se o teoriji barv in o teksturah. Modele so izdelovali iz razli\xc4\x8dnih barv in materialov. Les, steklo, volna in ostale zanimive materiale so preu\xc4\x8devali, kako se obna\xc5\xa1ajo pri izdelavi in drugih dejavnikih. Za razliko od ostalih \xc5\xa1ol v tistem \xc4\x8dasu je \xc5\xa1ola Bauhaus izostrila osebnost posameznega \xc5\xa1tudenta. Drugje so delali vsi enako, v Bauhausu pa je imel vsak \xc5\xa1tudent svoj projekt s svojo zasnovo.\n_START_SECTION_\nPomembni profesorji na \xc5\xa1oli poleg Gropiusa\n_START_PARAGRAPH_\nOskar Schlemmer kipar in slikar, oblikovalec in koreograf. Schlemmer je postal znan na mednarodni premieri svojega "Triadisches Ballett" v Stuttgartu leta 1922. Njegovo delo v Bauhausu in njegove obsedenosti z gledali\xc5\xa1\xc4\x8dem, so pomemben dejavnik pri njegovem delu, ki se ukvarja predvsem s problematiko slike v prostoru. Pri tem baletu se igralci pretransformirajo v geometri\xc4\x8dne oblike. Druga najbolj pomembna predstava je bila \'Egocentric Space Lines\' (1924), ko se \xc4\x8dlovek spremeni v \xc5\xbeiv kip. Bil je eden najbolj\xc5\xa1ih u\xc4\x8diteljev v tistem \xc4\x8dasu._NEWLINE_Vasilij Kandinski je bil slikar in teoretik. V Bauhausu je u\xc4\x8dil likovno teorijo ter izvajal likovne te\xc4\x8daje in delavnice, v kateri je bila njegova nadgradnja barvne teorije z novodobnimi raziskavami elementov psihologije. V Bauhausu je leta 1929 je napisal svojo drugo knjigo\xc2\xa0\xc2\xbbPoint and Line to Plane\xc2\xab, v katero je zapisal vse svoje raziskave na temo teorije umetnosti. Vpliv Bauhausa je bil v tistem obdobju zelo mo\xc4\x8dan, saj je pri\xc4\x8del slikati geometrijske slike. Geometrijski elementi, ki jih je takrat slikal in u\xc4\x8dil v teoriji so bili zelo pomembni, posebej krog, polkrog, ravne linije in krivulje. U\xc4\x8dil je od leta 1922 pa do samega konca v Berlinu._NEWLINE_Paul Klee je bil Nem\xc5\xa1ko \xc5\xa0vicarski slikar in fotograf. V Bauhausu je bil vodja delavnice za barvano steklo, osnove konstrukcije, svobodno slikarstvo...._NEWLINE_Laszlo Moholy-Nagy je bil oblikovalec vizualnih komunikacij, v Bauhausu bil je umetni\xc5\xa1ki vodja delavnice za kovino in imel predhodni te\xc4\x8daj za kovino in prostor._NEWLINE_Johannes Itten je \xc5\xa1tudiral psihoanalizo, je ekspresionisti\xc4\x8dni slikar, oblikovalec, u\xc4\x8ditelj, pisatelj in barvni teoretik. Naredil je znani Ittenov barvni krog. V Bauhausu je u\xc4\x8dil od leta 1919-22 in tam je tudi u\xc4\x8dil in razvil predhodni te\xc4\x8daj, ki je bil namenjen, da se u\xc4\x8denci nau\xc4\x8dijo osnove o kompoziciji materialu in barvi. Izdal je knjigo\xc2\xa0\xc2\xbb The art of color\xc2\xab\xc2\xa0Z Gropiusom sta si bila razli\xc4\x8dnih mnenj in zato je leta 1922 dal odpoved. Sam je \xc5\xbeelel, individualno umetnost, Gropius pa masovno produkcijo. Kmalu nato je odprl svojo malo \xc5\xa1olo za arhitekturo in umetnost._NEWLINE_George Muche je nem\xc5\xa1ki slikar, oblikovalec vzorcev, arhitekt, avtor in u\xc4\x8ditelj. Projektiral je na\xc4\x8drt za znano hi\xc5\xa1o\xc2\xa0\xc2\xbbHouse Am Horn\xc2\xab\xc2\xa0in bil tudi vodja prve predstavitve, razstave \xc5\xa1ole Bauhaus v Weimarju. Zaljubil in tudi poro\xc4\x8dil se je s \xc5\xa1tudentko Elso Franke, \xc5\xa1tudentko Bauhausa.\n_START_SECTION_\nPomembna dela \xc5\xa1ole\n_START_PARAGRAPH_\nPrvi kovinski stol je naredil Marcel Breuer, ki so ga poimenovali\xc2\xa0\xc2\xbbWassily chair\xc2\xab, ker je bil izdelan za profesorja Wassily Kandynskega. \xc4\x8cez jekleno konstrukcijo stola je bilo napeto usnje in skupaj so ga dr\xc5\xbeale spojke. Stol je \xc5\xa1e danes estetski, lahek in ne zavzema veliko prostora._NEWLINE_Projekt za izgradnjo prvega delavskega naselju v Dessau, s katerim naj bi re\xc5\xa1ili akutni problem pomanjkanja stanovanj. Financiran je bil na mestni ravni. Pri projektiranju notranjega interierja, kuhinjskih pripomo\xc4\x8dkov, posode... so sodelovali \xc5\xa1tudentje. Hi\xc5\xa1e so imele ravne strehe, bile so izjemoma utilitarne ( imele so vse najnujnej\xc5\xa1e kar so potrebovale, brez nepotrebnega luksuza), narejene so bile iz prefabriciranih (vnaprej pripravljenih) elementov. Zgrajene so bile izredno hitro, poceni za nakup ali najem in enostavne za vzdr\xc5\xbeevanje. Projekt je vodil Hannes Meyer. Samo idejno zasnovo za hi\xc5\xa1o pa je dal George Much._NEWLINE_Josef Hartwig, \xc5\xa1tudent \xc5\xa1ole oblikoval \xc5\xa1ah in posamezne figure so oblikovane tako, kakor se gibljejo v pravilih igre._NEWLINE_Imeli so tudi svoje gledali\xc5\xa1\xc4\x8de. Umetni\xc5\xa1ki vodja je bil Oscar Schlemmer, ki je bil kipar in slikar. Gledali\xc5\xa1\xc4\x8de je bilo izrednega pomena. Vse njihove ideje so bile najbolj \xc4\x8disto predstavljene v praksi in so dobile svojo funkcijo. \xc2\xbbTriadic balet\xc2\xab\xc2\xa0je bila zelo odmevna predstava, s katero je na mednarodni turneji zelo uspel in naredil tako dobro reklamo za Bauhaus, da so ga kar naenkrat vsi poznali. Ta predstava je delovala \xc5\xbee od leta 1916, vendar je imela premiero 30.septembra 1922._NEWLINE_Imeli so tudi svojo glasbo in svoj Bauhaus band. Poslu\xc5\xa1ali so jazz. Zelo so se zabavali, predvsem pa so bili zelo hrupni. Tudi govorilo se je o njih veliko, ker so bila na njihovih koncertih dekleta, ki so nosila hla\xc4\x8de._NEWLINE_Marianne Brandt je bila ena najbolj nadarjenih \xc5\xa1tudentk, ki pa je bila tudi izjema od ostalih deklet, saj je svoje oblikovanje preusmerila na izdelke iz kovine. Ravno v njenem obdobju pa so pri\xc4\x8deli z masovnim izdelovanjem prototipov za nadaljnjo masovno proizvodnjo v industriji in tako so ti elegantni in enostavni kuhinjski kosi dobili velik pomen._NEWLINE_Gunta Stolzl je izdelovala \xc4\x8dudovite stenske tapiserije in tapiserije za stole._NEWLINE_Anni Albers, kuhinjske brisa\xc4\x8de._NEWLINE_Theoder Bogler, oblikoval \xc4\x8dudovit servis za \xc4\x8daj.\n_START_SECTION_\nPadec v Dessau\n_START_PARAGRAPH_\nZaradi stalnih politi\xc4\x8dnih pritiskov, ki so jih Naciji izvajali na temo Bauhausa posebno pa \xc5\xa1e na gospoda Gropiusa osebno, se je le ta odlo\xc4\x8dil, da je za projekt Bauhaus najbolje, \xc4\x8de ga vodi \xc4\x8dlovek, ki s politiko nima toliko opravka._NEWLINE_Pri\xc4\x8devanje gospoda Gropiusa pravi:\xc2\xa0\xc2\xbbWe were used as a political footbal!\xc2\xab_NEWLINE_In v tak\xc5\xa1nih okoli\xc5\xa1\xc4\x8dinah ni mogel ve\xc4\x8d normalno delovati, zato je svoje mesto odstopil Hannesu Meyerju. Meyer je bil kot komunist bil trn v peti novo nastajajo\xc4\x8demu nacisti\xc4\x8dnemu re\xc5\xbeimu in 1930 leta je mesto direktorja moral prepustiti Ludwigu Mies van der Rohe. Pod njegovim vplivom so bile politi\xc4\x8dne aktivnosti v Bauhausu v celoti opu\xc5\xa1\xc4\x8dene._NEWLINE_Van de Rohe je bil zelo preprost \xc4\x8dlovek. Bili so prepri\xc4\x8dani, da bodo Naciji prenehali napadati \xc5\xa1olo, saj je bil sam politi\xc4\x8dno neodvisen. Leta 1932 so Nacisti razbijali po \xc5\xa1oli in skozi okna metali pohi\xc5\xa1tvo, orodja in papirje. Uni\xc4\x8dili so \xc5\xa1olo, ker je imela zaradi \xc5\xa1tudentov in profesorjev vseeno velik ugled. Nato so sami zavzeli stavbo._NEWLINE_Bistvo, zakaj so Naciji napadali \xc5\xa1tudente in profesorje je bil ta, da je ta \xc5\xa1ola \xc5\xbeelela narediti \xc4\x8dloveka samostojnega in neodvisnega, to pa se ni skladalo z njihovo politiko.\n_START_SECTION_\nSelitev v Berlin\n_START_PARAGRAPH_\nBerlin je bil zadnji dom Bauhausa in v primerjavi s prej\xc5\xa1njimi pogoji je bil to katastrofalno depresiven okoli\xc5\xa1, saj so se preselili v tovarno. Po desetih mesecih se je vodstvo strinjalo, da bo treba \xc5\xa1olo zapreti.. Gropius je od\xc5\xa1el v Chicago, \xc5\xa1tudentje in u\xc4\x8denci so se razpr\xc5\xa1ili po svetu in tako delovali vsak v svojem okoli\xc5\xa1u naprej.'